google/wiki40b huggingface dataset:
Festival Filem Dokumentari Antarabangsa Amsterdam

Festival Filem Dokumentari Antarabangsa Amsterdam (IDFA) merupakan festival filem dokumentari terbesar di dunia yang dianjur di Amsterdam sejak 1988.
Festival ini pada mulanya telah berlangsung di Leidseplein di tengah-tengah Amsterdam. Namun, telah beberapa kali dianjurkan di lokasi lain seperti Tde Balie, Pathé City Theater, Filmmuseum Cinerama, Stadsschouwburg Amsterdam, Paradiso, the Ketelhuis, the Hotel American, Tuschinski Cinema, Pathé De Munt multiplex, Theatercompagnie dan Arti et Amicitiae.
Objekti IDFA adalah untuk mempromosi dokumentari kreatif dan mempersembahkan ia kepada penonton seramai yang mungkin. Ia bermula sebagai festival kecil asebelum menjadi festival 11 hari, dengan mempersembahkan lebih daripada 200 buah dokumentari dan menarik hampir 120,000 orang pengunjung.
Selain daripada program filem antarabangsa, pelbagai genre dan banyak dunia Eropah dan perdana dipaparkan setiap tahun, festival ini turut menjadi tuan rumah kepada debat, forum dan bengkel.
Maktab Rendah Sains MARA Tun Mustapha

Maktab Rendah Sains MARA Tun Mustapha merupakan salah satu MRSM yang terdapat di Sabah. MRSM ini terletak di Tawau dan mampu menampung seramai 650 orang pelajar pada satu-satu masa.

Sejarah

MRSM Tawau pada awalnya dijangka untuk mula beroperasi dalam Februari 2008 namun ia mula beroperasi selepas pelajar mendaftar pada bulan Mac 2008. Pada pengambilan pertamanya, seramai 84 orang pelajar telah diterima untuk kemasukan ke tingkatan satu dan 76 pelajar lagi bagi kemasukan ke tingkatan empat.
Pusat Akuatik Nasional Beijing

Sukan Olimpik

Pusat Akuatik akan menganjurkan acara Renang, Terjun, dan Renang berirama semasa berlangsungnya Sukan Olimpik 2008. Acara polo air sebenarnya dirancang untuk dianjurkan di venue ini tetapi dialihkan ke Natatorium Ying Yang.
Islam di Honduras

Latar belakang

Honduras menerima pendatang Arab pertama pada 1896, dan pada 1918, menurut tinjau pendapat tempatan, para pendatang Arab secara besarnya Kristian Palestin di San Pedro Sula, bandar kedua terbesar negara. Mereka datang oleh kerana kawalan Uthmaniyyah Palestin, di mana orang Arab datang dengan pasport Uthmaniyyah memperolehi nama samaran terkenal mereka, Turki (Turkos). Kehijrahan naik lagi selepas Perang Dunia Kedua dan perang Arab-Israel 1948. Pada 1984, sebuah pertubuhan amal Islam telah ditubuhkan, dengan tujuan utama menjaga kepentingan orang Arab dan umat Islam dalam negara, dan mereak telah sejak itu membina sebuah masjid, di mana mereke bertemu dan membincang hal ehwal sosial dan agama mereka, termasuk pendidikan kanak-kanak mereka, terpenting dari itu adalah mengajar mereka al-Quran dan bahasa Arab.
Talang Tais

Poskod

Poskod yang digunakan di Talang Tais adalah 38955. Terdapat 11 buah desa di dalam daerah kecamatan Kelam Tengah.
Guillermo Fariñas

Kehidupan awal

Fariñas dilahirkan di Santa Clara , Cuba . Dia memenangi pingat pada tahun 1981. dia pernah menjadi tentera Cuba di Angola berjuang di bawah Kolonel Antonio Enrique Luzon, dan dia cedera dalam perang. Tahun 1982 Fariñas pergi ke Kesatuan Soviet ke Tambov, berhampiran Moscow untuk latihan ketenteraan. Pada tahun 1993 dia kembali ke Cuba, sebagai Setiausaha Agung Syarikat Pekerja Kesihatan. Pada tahun 1995 dia dipenjara selepas membangkitkan kegiatan rasuah membabitkan pengarah hospital.
Ayah Fariñas juga tentera Cuba, dan pernah berjuang di Congo di bawah pimpinan Che Guevara pada tahun 1960.

2006 Mogok lapar

Pada tahun 2006, Fariñas melakukan sebulan mogok lapar kerana menentang kawalan internet di Cuba. Dia berhadapan masalah kesihatan yang teruk. Tindakannya mendapat perhatian daripada dunia dan Reporters Without Borders. Dia menerima Anugerah Antarabangsa Hak Asasi Manusia di Weimar.

Mogol lapar 2010

Pada 26 Februari 2010, Fariñas mogok makan kerana memprotes kematian rakan pembangkang Zapata Orlando Tamayo . Dia menuntut agar 26 tgahanan dibebaskan. Pada 1 April 2010,dia dimasukkan ke Hospital Santa Clara kerana cecair intravena sejak 11 Mac 2010. Beliau mempertikaikan mengapa Presiden Cuba Raul Castro tidak memperbaiki tahap hak asasi manusia di negara itu.
Elizardo Sanchez telah mengenalpasti 115 tahanan politik yang perlu dibebaskan sejak Revolusi Cuba 1959. Tahanan ini tidak melakukan sebarang jenayah, hanya mengkritik dasar-dasar kerajaan. Pada 1998 ,Pope John Paul II melawat Cuba dan merayu agar tahanan politik dibebaskan.
Zapata Tamayo mati selepas mogok lapar 82 hari dalam tahanan. kerajaan Raul Castro tidak mahu insiden Zapata berulang kepada Farinas. Kerajaan Sepanyol berunding dengan Cuba agar hak asasi manusia diperbaiki.

Reaksi kerajaan Cuba

Cuba tidak akan mudah menerima tekanan atau pemerasan. Namun kemudian ,Gereja Katholik dan Menteri Luar Sepanyol Miguel Angel Moratinos mendapat prsetujuan Cuba untuk membebaskan 52 tahanan politik.
Pada 8 Julai 2010, Fariñas mengakhiri mogok makan selama 134 hari berikutan kerajaan komunis berjanji akan membebaskan 52 tahanan politik. Farinas telah dirawat di unit rawatan kecemasan Hospital Arnaldo Milian, Santa Clara pada 8 Julai 2010.
Khamis Suci

Khamis Suci ialah hari suci dalam agama Kristian yang jatuh pada hari Khamis sebelum perayaan Easter atau Paskah. Hari tersebut memperingati pembasuhan kaki dan Santapan Terakhir Yesus Kristus bersama para Hawarinya seperti yang diceritakan dalam Gospel. "Santapan Terakhir" diceritakan sebagai kali terakhir Yesus meluangkan masa bersama hawarinya (sebelum ditahan dan dihukum atas salib) sambil menceritakan apa yang bakal berlaku. Hari suci ini merupakan hari kelima dalam Minggu Suci menyusuli Rabu Suci dan diikuti oleh Jumaat Suci atau Good Friday.
Tarikh perayaan sering diadakan antara 19 Mac dan 22 April, namun tarikh-tarikh tepatnya berbeza bergantung sama ada takwim Gregorius atau takwim Julius digunakan dalam liturgi gereja. Gereja-gereja mazhab Timur menggunakan takwim Julius, maka perayaan disambut antara 1 April dan 5 Mei jika mengikut takwim Gregorius yang dipakai secara meluas sejak awal abad ke-21 ini.
Librilla

Librilla merupakan sebuah kawasan perbandaran yang terletak di Sepanyol dalam wilayah Murcia
Oscar Niemeyer

Ringkasan hidup

Niemeyer mendapat pengajiannya di Escola Nacional de Belas Artes di Universiti Persekutuan Rio de Janeiro, dan beliau bekerja di balai tipografi ayahnya selepas menamatkan pengajiannya serta sebagai seorang pelukis pelan untuk syarikat-syarikat seni bina tempatan. Pada tahun 1930-an, beliau bekerja di bawah Lúcio Costa dan berkerjasama mereka bentuk bangunan pemerintah Palácio Gustavo Capanema di Rio de Janeiro. Projek utama pertama Niemeyer merupakan satu deretan bangunan untuk Pampulha, sebuah kawasan subbandar terancang di utara Belo Horizonte. Kerja-kerjanya, terutama untuk Gereja Santo Fransiscus dari Assisi, menerima pujian para pengkritik dan menarik perhatian antarabangsa. Sepanjang tahun 1940-an dan tahun 1950-an, Niemeyer menjadi salah satu jurubina Brazil yang paling produktif, dengan beliau sering bekerja di dalam dan di luar negara. Ini termasuk reka bentuk Edifício Copan (bangunan kediaman besar di São Paulo) dan satu projek bersama dengan Le Corbusier serta beberapa orang lain) di ibu Pejabat Pertubuhan Bangsa-bangsa Bersatu yang turut mendapat jemputan untuk mengajar di Universiti Yale dan Sekolah Reka Bentuk Lulusan Harvard.

Penglibatannya dalam pelan kota Brasília

Pada tahun 1956, Niemeyer dipelawa oleh presiden Brazil yang baru iaitu Juscelino Kubitschek untuk mereka bentuk bangunan awam di ibu negara Brazil yang baru terletak di tengah-tengah negara ini jauh dari kota-kota yang sedia ada. Reka bentuknya untuk bangunan-bangunan Kongres Kebangsaan Brazil, Katedral Brasilia, Palácio da Alvorada, Palácio Planalto dan Mahkamah Agung Persekutuan —kesemuanya direka pada tahun 1960— berunsurkan eksperimental dan dihubungkan oleh unsur reka bentuk yang sama. Kerja-kerja ini membawa kepada pelantikannya sebagai ketua jurubina pertama Universiti Brasilia, serta ahli kehormat Institut Jurubina Amerika Syarikat.
Sokongan Niemeyer terhadap fahaman politik berhaluan kiri ideologi dan keterlibatannya dengan Parti Komunis Brazil (PCB) menyebabkannya meninggalkan negara selepas kudeta tentera 1964 dan membuka sebuah pejabat di Paris. Beliau kembali ke Brazil dalam tahun 1985, dan telah dianugerahi Hadiah Seni Bina Pritzker yang berprestij pada tahun 1988. Niemeyer yang berfahaman sosialis sejak kecil telah menghabiskan masa dalam buangannya di Cuba dan Kesatuan Soviet, dan beliau kembali bertugas sebagai presiden PCB dari tahun 1992 jingga 1996.

Usia tua

Niemeyer terus bekerja pada akhir abad ke-20 dan awal abad ke-21, terlibat terutamanya mereka bentuk Museum Seni Kontemporari Niterói (1996) dan Muzium Oscar Niemeyer (2002). Beliau telah terlibat dalam kira-kira 600 projek sepanjang 78 tahun kerjayanya. Niemeyer meninggal dunia di Rio de Janeiro ketika usianya 104 tahun pada 5 Disember 2012, sepuluh hari sebelum hari jadinya yang ke-105.
Berzanji

Berzanji atau Barzanji ialah suatu doa-doa, puji-pujian dan penceritaan riwayat Nabi Muhammad s.a.w. yang dilafazkan dengan suatu irama atau nada yang biasa dibacakan ketika majlis aqiqah, khatan, perkahwinan dan Maulidur Rasul. Isi berzanji menceritakan tentang kehidupan Nabi Muhammad, yang disebutkan secara berturutan mengenai salasilah keturunannya, zaman kanak-kanak, remaja, pemuda sehingga diangkat menjadi rasul. Di dalamnya juga mengisahkan sifat-sifat mulia yang dimiliki Nabi Muhammad, serta pelbagai peristiwa untuk dijadikan teladan umat manusia.

Sejarah

Nama Berzanji diambil dari nama pengarangnya yaitu Syekh Ja'far al-Barzanji bin Husin bin Abdul Karim. Beliau lahir di Madinah pada tahun 1690 dan meninggal dunia pada tahun 1766. Barzanji berasal dari nama sebuah tempat di Kurdistan, Barzinj. Karya tersebut sebenarnya berjudul 'Iqd al-Jawahir (Bahasa Arab, bererti kalung permata) yang disusun untuk meningkatkan rasa kecintaan kepada Nabi Muhammad saw, meskipun kini nama penulisnya yang lebih dikenali.

Penggunaan

Pembacaan Berzanji pada umumnya dilakukan di majlis-majlis dengan niat untuk mendapat keberkatan. Misalnya pada waktu kelahiran bayi, mencukur rambut bayi (aqiqah), acara khatan, perkahwinan dan sebagainya. Di masjid-masjid perkampungan, biasanya jemaah duduk secara bersila. Bacaan Berzanji dialunkan secara bergilir seorang demi seorang sambil disahuti oleh jemaah lain dengan kalimah 'ALLAH'.
Di Malaysia, terdapat juga adat pembacaan Berzanji yang dilakukan secara bersama-sama dengan bayi yang baru lahir dicukur rambutnya dalam bulatan oleh Imam dan ahli keluarga terdekat. Sementara baju atau kain orang-orang yang sudah memegang bayi tersebut, kemudian diberi titisan minyak wangi.
Dewasa ini, bacaan berzanji semakin berkurangan walaupun Buku Berzanji masih mudah didapati.
Merzweiler

Merzweiler merupakan sebuah kawasan perbandaran terletak di daerah Kusel, Rhineland-Palatinate, Jerman.
Pamanukan Hilir

Poskod

Poskod yang digunakan di Pamanukan Hilir adalah 41254. Terdapat buah desa di dalam daerah kecamatan Pamanukan.
Seri Dewi Malam (album)

Album Seri Dewi Malam merupakan album EP pertama Dato' Sharifah Aini yang diterbitkan pada tahun 1970. Album Dato' Sharifah Aini ini yang berjudul Seri Dewi Malam telah diterima dengan hebatnya oleh peminat ketika itu. Sharifah bukan sahaja bekerjasama dengan syarikat rakaman EMI Malaysia, Beliau juga telah bekerjasama dengan syarikat rakaman EMI Singapura.
Hargomulyo, Kokap

Poskod

Poskod yang digunakan di Hargomulyo adalah 55653. Terdapat 5 buah desa di dalam daerah kecamatan Kokap.
Berthelsdorf

Berthelsdorf merupakan sebuah kawasan perbandaran terletak di daerah Görlitz, Saxony, Jerman.
Ong Tee Keat

Kehidupan peribadi

Anak kepada penjual ikan, Tee Kiat merupakan seorang akar umbi MCA yang aktif walaupun beliau berada di universiti. Selepas menjalani pendidikan menengahnya di Sekolah Tinggi Confusian di Kuala Lumpur, beliau pergi ke MBSKL untuk meneruskan pelajarannya di Tingkatan Enam. Enam tahun selepas bekerja sebagai jurutera mekanikal, beliau berhenti untuk menjadi setiausaha politik kepada Menteri Perumahan dan Kerajaan Tempatan, Datuk Lee Kim Sai dalam tahun 1986.

Politik

Beliau merupakan Ahli Parlimen Pandan, Selangor dari MCA. Beliau mula bertanding di Pilihan raya kecil Ampang Jaya 1989 , menewaskan bekas Menteri Besar Selangor, Datuk Harun Idris yang menjadi calon parti Semangat 46.
Pada tahun 2004, beliau memenangi kerusi Parlimen Pandan, Selangor. Dalam Pilihan Raya Umum Malaysia 2008 beliau mempertahankan kerusi Parlimen Pandan dan mengalahkan calon dari Parti Keadilan Rakyat, Syed Shahir Syed Mohamud dengan majoriti sebanyak 2,961 undi. Beliau memperolehi 25,236 undi berbanding lawannya memperolehi hanya 22,275 undi. 
Pada 21 Februari 2013, beliau tidak lagi dicalonkan oleh MCA untuk mempertahankan parlimen tersebut, sebaliknya digantikan oleh Gary Lim.

Skandal projek Zon Bebas Pelabuhan Klang

Dato' Seri dikatakan terlibat dengan skandal Zon Bebas Pelabuhan Klang apabila namanya dikaitkan oleh ketua pegawai eksekutif Kuala Dimensi Sdn Bhd Datuk Seri Tiong King Sing yang mendakwa beliau telah menerima RM10 juta daripada ketua pegawai ekskutif berkenaan tahun lepas. Beliau telah menafikannya dan telah membuat laporan polis serta memfailkan saman RM500 juta terhadap Tiong. 
Berikutan dengan itu, pada 3 dan 4 September 2008, SPRM telah menemubualnya selama tiga jam bagi kali pertama dan bagi kali kedua tidak diberitahu berapa lama beliau disoalsiasat.
Reichsthaler

Reichsthaler ialah duit syiling Thaler piawai Empayar Rom Holy. Diasaskan pada 1566 oleh konvensyen Leipzig, ia juga merupakan nama unit akaun di Jerman utara serta duit syiling perak yang dikeluarkan oleh Prusia.

Duit syiling Reichsthaler

Konvensyen Leipzig menetapkan Reichsthaler sebagai duit syiling yang mengandungi 1/9 daripada kandungan logam perak Mark Cologne. Negeri-negeri Jerman di dalam Empayar Rom Holy mengeluarkan Reichsthaler bersama-sama dengan duit-duit syiling yang lebih kecil, menurut apa sahaja sistem subbahagian yang mereka pilih. Pada 1754, duit syiling Conventionsthaler yang mengandungi 1/10 daripada kandungan perak Mark Cologne menggantikan Reichsthaler sebagai duit syiling piawai.

Unit akaun Reichsthaler

Pada waktu dikeluarkan sebagai duit syiling, Reichsthaler juga digunakan di kebanyakan kawasan Jerman utara sebagai unit akaun, dengan unit itu bernilai ¾ daripada nilai duit syiling Reichsthaler. Justera, sebagai unit akaun, Reichsthaler sama sahaja dengan ¹⁄₁₂ daripada kandungan perak Mark Cologne. Selepas 1754, unit ini (kini ¾ daripada Conventionsthaler, dan ³⁄₄₀ daripada kandungan perak Mark Cologne) masih digunakan, walaupun ia lebih biasa dirujuk dengan mudah sebagai "Thaler".
Di dalam kebanyakan negeri yang menggunakan Reichsthaler sebagai unit akaun, Reichsthaler dibahagikan kepada 288 Pfennig, dengan jenis mata wang pertengahan seperti Groschen atau Gutegroschen bernilai 12 Pfennig (1/24 daripada Reichsthaler), dan Mariengroschen bernilai Pfennig (1/32 daripada Reichsthaler).
Dialog Perkongsian Pintar

Dialog Perkongsian Pintar dimulakan oleh Tun Dr Mahathir Mohamad pada 1995 di pulau Langkawi semasa beliau menjadi Perdana Menteri Malaysia. Fokus dialog ini ialah mempertemukan pemimpin kerajaan dan swasta dari Malaysia dan negara-negara Afrika sambil berisytirahat di Langkawi.
Ia adalah "dialog pemikir yang menggunakan konsep kumpulan pemikir".Perkongsian pintar dapat merealisasikan transformasi sosio ekonomi menerusi integrasi wilayah terdiri daripada tokoh-tokoh terkenal dan profesional dalam pelbagai bidang seperti akademik, teknologi, politik, perkhidmatan awam, industri, buruh, kebudayaan dan media.
Pembawa penyakit

Pembawa asymptomatik (pembawa penyakit), merujuk kepada orang yang dijangkiti dengan agen penyakit berjangkit, atau membawa gen tidak normal kecacatan gen ( recessive ). Walaupun mereka sendiri tidak terjejas, pembawa penyakit mampu menjangkiti orang lain.
Mary Mallon, juga dikenali sebagai "Mary Typhoid", merupakan pembawa asymptomatic kepada penyakit demam kepialu (typhoid fever). Dia bekerja sebagai tukang masak dengan beberapa keluarga di bandaraya New York beberapa abad dahulu. Beberapa kes typhoid fever di kalangan keluarga majikan dikesan berkait dengan Mary oleh Jabatan Kesihatan. Ternyata dia "membawa" agen jangkitan tanpa jatuh sakit. Tiada jalan untuk menghapuskan penyakit tersebut dan cubaan dilakukan untuk menghalang Mary dari meneruskan pekerjaannya sebagai tukang masak bagi mengelak dia menjangkiti orang lain.
Anak perempuan Ratu Victoria, puteri Alice dan Beatrix, merupakan pembawa asymptomatik bagi gen hemophilia (X-linked) (lebih tepat lagi, allele tidak normal bagi gen yang perlu untuk menghasilkan salah satu faktor pembekuan darah). Kedua-dua mereka mempunyai anak yang berterusan mewariskan gen kepada generasi berikutnya bagi kerabat diraja Sepanyol dan Russia, yang mereka kahwini. Lelaki yang membawa gen ini mengidap hemophilia, sementara perempuan hanya mewariskan gen ini kepada separuh daripada anak mereka. Istilah genetik bagi pembawa jenis ini adalah heterozygote.
Moolakaraipatti

Demografik 2001

Menurut bancian India pada tahun 2001, Moolakaraipatti memiliki bilangan penduduk seramai 9,484. Dari jumlah tersebut, kaum lelaki membentuk 48% dari jumlah keseluruhan populasi dan wanita seramai 52%.

Pendidikan 2001

Menurut bancian India pada tahun 2001 Moolakaraipatti memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 53% lelaki dan 47% wanita mampu membaca. 12% dari populasi berusia di bawah 6 tahun. (2001)
Filem Triple Cross

Pelakon

Filem ini turut disertai oleh beberapa orang pelakon terkenal, antaranya adalah Christopher Plummer, Romy Schneider, Trevor Howard

Ringkasan

Secara longgar berdasarkan kisah benar, Christopher Plummer berlakon sebagai perompak bank British Eddie Chapman yang mendapati dirinya terperangkap di antara pihak-pihak bertelingkahan semasa Perang Dunia Kedua.
Cramberg

Cramberg merupakan sebuah kawasan perbandaran terletak di daerah Rhein-Lahn-Kreis, Rhineland-Palatinate, Jerman.
Sambi Rejo, Prambanan

Poskod

Poskod yang digunakan di Sambi Rejo adalah 55572. Terdapat 6 buah desa di dalam daerah kecamatan Prambanan.
Lasbek

Lasbek merupakan sebuah kawasan perbandaran terletak di daerah Stormarn, Schleswig-Holstein, Jerman.
Kampung Pasir, Kupang

Poskod

Poskod yang digunakan di Kampung Pasir, Kupang, Kedah ialah 09200.
Muzik rock

Asal

Rock and Roll dalam berbagai-bagai samaran datangnya daripada penggabungan pelbagai budaya muzik, dan pengaruhnya pula memulangkan kesan kepada budaya-budaya itu dalam proses saling meminjam, mempengaruh, serta menukarkan gagasan baru yang terus memperkembangkan muzik rock.
Rock and Roll ialah muzik gabungan dua benua iaitu Eropah dan Afrika yang bertemu dan bercampur di benua Amerika bermula pada sekitar abad ke 19. Muzik oran-orang kulit putih dari Eropah seperti country dan folk bercampur dengan muzik orang-orang Afrika Amerika seperti blues gospel dan soul menjadi muzik generasi baru dan terkenal keseluruh dunia pada tahun 1950an.

Pempelbagaian Rock 'n' Roll

Rock 'n' Roll mencapai kejayaan yang cemerlang di Amerika Syarikat dan dengan cepatnya membawa muzik yang dipengaruhi oleh ritma dan blues kepada peminat-peminat antarabangsa. Bagaimanapun, kejayaan muzik rock ini telah mengakibatkan pengeceran ketika penganjur-penganjur menggunakan label ini untuk pop komersil yang lain, dan bintang-bintang asal seperti Elvis Presley dialihkan ke balada untuk memeliharakan gagasan pop yang lalu. Keterangsangan dan dorongan muzik tidak terlupa tetapi sebaliknya, terdapat pempelbagaian yang lebih meluas.

Sejarah Lagu Rock di Malaysia

Pengaruh muzik Rock di Malaysia mula berkembang pada pertengahan tahun 1980-an. Pada waktu itu, muncul kumpulan-kumpulan rock tempatan sebagai hasil daripada pengaruh budaya muzik rock barat, terutamanya daripada kumpulan Led Zeppelin, Van Halen, Deep Purple, Black Sabbath dan lain-lain. Kemunculan kumpulan rock tempatan menjadi semakin galak dengan penganjuran pelbagai pertandingan muzik rock peringkat kebangsaan seperti Juara Rock, Batu-Batu Perjuangan, Pesta Hiburan Kingsway, Festival Rock dan Battle Of The Bands 1 & 2 dan lain-lain.
Kumpulan unitari istimewa

Dalam matematik, kumpulan unitari istimewa dengan darjah n, ditandakan SU(n), ialah kumpulan n×n matriks unitari dengan penentu 1.
Kumpulan SU(n) banyak digunakan dalam model piawai fizik, terutamanya SU(2) dalam tindakan bersaling elektro-lemah dan SU(3) dalam kromodinamik kuantum (QCD).
Ia merupakan suatu kumpulan Lie.
Pembohongan Henryk Batuta

Pembohongan Henryk Batuta adalah tipu daya dilakukan di Wikipedia Poland dari November 2004 hingga Februari 2006, unsur utama yang merupakan artikel biografi tentang seseorang yang tidak wujud.

Kandungan rencana pembohongan

Satu terjemahan bahasa Inggeris artikel tipuan seperti yang tertera di Wikipedia Poland pada 1 Februari 2006, ketika ia akhirnya terdedah sebagai tipuan. 
 
Henryk Batuta, nama sebenarnya Izaak Apfelbaum, (lahir 1898 di Odessa - meninggal dunia pada tahun 1947 berhampiran Ustrzyki Górne) ialah komunis Poland dan aktivis dalam gerakan pekerja antarabangsa. 
 Seorang peserta perang saudara Rusia, beliau menyertai Parti Komunis Poland selepas pulang ke rumah. Menguatkuasakan hukuman parti, dia menganjurkan pembunuhan penyamar polis politik yang menyamar; pembunuhan itu dilakukan oleh Wacław Komar, antara lain. Hanya pada tahun lima puluhan ia diturunkan. Dari tahun 1934 hingga 1935 dia dipenjarakan di Bereza Kartuska, kemudian dia berhijrah. Beliau mengambil bahagian dalam perang saudara Sepanyol. Semasa Perang Dunia II dia tinggal di Kesatuan Soviet; pada tahun 1943 beliau menyertai Kesatuan Patriot Poland; dia menjadi utama Kor Keselamatan Dalam Negeri. Beliau meninggal dunia pada tahun 1947 berhampiran Ustrzyki Górne dalam pertempuran dengan UPA. 
Tokohnya diperingati oleh sebuah jalan di Warsaw (Służew nad Dolinką). Selepas tahun 1989 ramai yang mencadangkan nama jalan, tetapi nama itu tidak pernah berubah.
Kampung Pengkalan Jering

Poskod

Poskod yang digunakan di Kampung Pengkalan Jering, Kuala Dungun, Terengganu ialah 23000.
Kudukeras, Babakan

Poskod

Poskod yang digunakan di Kudukeras adalah 45191. Terdapat 14 buah desa di dalam daerah kecamatan Babakan.
Louvetot

Louvetot ialah komun di jabatan Seine-Maritime dan di kawasan Haute-Normandie di utara Perancis.
Masjid Mukim Batu Melintang

Pentadbiran

Masjid Mukim Batu Melintang memiliki nombor pendaftaran masjid No Daftar: MY-03-JL-00366.
Puy-de-Dôme

Puy-de-Dôme (Sebutan bahasa Perancis: [pɥi də dom]; lo Puèi de Doma / lo Puèi Domat dalam Auvergnat dialek bahasa Occitan) merupakan sebuah jabatan di région Auvergne, tengah Perancis dinamakan bersempena dengan gunung berapi pendam terkenal, Puy-de-Dôme.
Bernay-en-Ponthieu

Bernay-en-Ponthieu ialah sebuah komun yang terletak di komun Somme di Picardie di utara Perancis.
Bellcaire d'Empordà

Bellcaire d'Empordà merupakan sebuah kawasan perbandaran yang terletak di Sepanyol dalam daerah Baix Empordà, wilayah Catalonia.